CELEX: 32009R0581
Language: ro
Date: 2009-07-03 00:00:00
Title: Regulamentul (CE) nr. 581/2009 al Comisiei din 3 iulie 2009 de modificare a anexei I la Regulamentul (CEE) nr. 2377/90 al Consiliului de stabilire a unei proceduri comunitare pentru stabilirea limitelor maxime de reziduuri de produse medicinale veterinare în alimentele de origine animală, în ceea ce privește gamitromicina (Text cu relevanță pentru SEE)

4.7.2009   
            
            
               RO
            
            
               Jurnalul Oficial al Uniunii Europene
            
            
               L 175/3
            
         
      REGULAMENTUL (CE) NR. 581/2009 AL COMISIEI
   
   din 3 iulie 2009
   de modificare a anexei I la Regulamentul (CEE) nr. 2377/90 al Consiliului de stabilire a unei proceduri comunitare pentru stabilirea limitelor maxime de reziduuri de produse medicinale veterinare în alimentele de origine animală, în ceea ce privește gamitromicina
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2377/90 al Consiliului din 26 iunie 1990 de stabilire a unei proceduri comunitare pentru stabilirea limitelor maxime de reziduuri de produse medicinale veterinare în alimentele de origine animală (1), în special articolul 2,
   având în vedere avizul Agenției Europene pentru Medicamente formulat de Comitetul pentru medicamente de uz veterinar,
   întrucât:
   
               (1)
            
            
               Toate substanțele farmacologic active utilizate în Comunitate în medicamentele de uz veterinar destinate animalelor de la care se obțin alimente ar trebui evaluate în conformitate cu Regulamentul (CEE) nr. 2377/90.
            
         
               (2)
            
            
               Gamitromicina este inclusă în anexa III la Regulamentul (CEE) nr. 2377/90 pentru bovine, în ceea ce privește țesutul adipos, hepatic și renal, cu excepția animalelor al căror lapte este destinat consumului uman. Limitele maxime provizorii de reziduuri (denumite în continuare „LMR”) pentru substanța respectivă stabilite în anexa respectivă vor expira la data de 1 iulie 2009. Au fost puse la dispoziție și evaluate date suplimentare care au determinat Comitetul pentru medicamente de uz veterinar să recomande ca LMR-urile provizorii pentru gamitromicină să fie stabilite ca definitive și, în consecință, să fie incluse în anexa I la Regulamentul (CEE) nr. 2377/90 pentru bovine, în ceea ce privește țesutul adipos, hepatic și renal, cu excepția animalelor al căror lapte este destinat consumului uman.
            
         
               (3)
            
            
               Prin urmare, Regulamentul (CEE) nr. 2377/90 ar trebui modificat în consecință.
            
         
               (4)
            
            
               Este necesar a se aloca o perioadă adecvată înainte ca prezentul regulament să devină aplicabil, pentru a permite statelor membre să efectueze orice modificări necesare cu privire la autorizațiile existente de introducere pe piață a respectivelor medicamente de uz veterinar, care au fost acordate în conformitate cu Directiva 2001/82/CE a Parlamentului European și a Consiliului din 6 noiembrie 2001 de instituire a unui cod comunitar cu privire la produsele medicamentoase veterinare (2).
            
         
               (5)
            
            
               Măsurile prevăzute de prezentul regulament sunt conforme cu avizul Comitetului permanent pentru medicamente de uz veterinar,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CEE) nr. 2377/90 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică începând cu a șaizecea zi de la data publicării.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 3 iulie 2009.
      
         
            Pentru Comisie
         
         Günter VERHEUGEN
         
         
            Vicepreședinte
         
      
   
   
      (1)  JO L 224, 18.8.1990, p. 1.
   
      (2)  JO L 311, 28.11.2001, p. 1.
   
      ANEXĂ
      La punctul 1.2.4 din anexa I (Lista substanțelor farmacologic active pentru care s-au stabilit limitele maxime ale reziduurilor) la Regulamentul (CEE) nr. 2377/90, următoarea rubrică referitoare la „gamitromicină” se adaugă după eritromicină:
      
         
                     Substanță (substanțe) farmacologic activă (active)
                  
                  
                     Reziduu marker
                  
                  
                     Specii de animale
                  
                  
                     LMR
                  
                  
                     Produse de analizat
                  
                  
                     Alte dispoziții
                  
               
                     „Gamitromicină
                  
                  
                     Gamitromicină
                  
                  
                     Bovine
                  
                  
                     20 μg/kg
                  
                  
                     Grăsime
                  
                  
                     A nu se utiliza la animalele al căror lapte este destinat consumului uman”
                  
               
                     200 μg/kg
                  
                  
                     Ficat
                  
               
                     100 μg/kg
                  
                  
                     Rinichi